钦定古今图书集成/明伦汇编/闺媛典/第041卷 > 妙聪
## 钦定古今图书集成/明伦汇编/闺媛典/第041卷 > 妙聪

按《明外史列女传》：“妙聪，保安右卫指挥张孟哲家婢
也。永乐中，调兵操宣府。孟哲在行北，寇入掠妻李谓
夫妹曰：‘我命妇与若皆宦门女，义不可辱’。相挈投井
中。妙聪亦随入，见二人俱未死，以李有娠，恐水冷有
所害，遂负之于背。贼退，孟哲弟仲哲归家，求三人井
中以索，引嫂妹而出，婢则死矣。”